ได้ยา2ตัวนี้กินแก้โรคซึมเศร้ากินแล้วความรู้สึกทางเพศลดลง ถ้าหยุดกินทุกอย่างจะหายเองมั้ยคะ
สวัสดีค่ะ ยา sertraline เป็นยาต้านเศร้า ซึ่งใช้ในการรักษาโรคซึมเศร้า โรคย้ำคิดย้ำทำ โรคแพนิกหรือโรคตื่นตระหนก โรคเครียดจากเหตุการณ์ร้ายแรง รวมถึงกลุ่มอาการผิดปกติรุนแรงก่อนมีประจำเดือน ซึ่งยาชนิดนี้ ผลข้างเคียงอย่างหนึ่งคืออาจทำให้อารมณ์ทางเพศลดลงได้ นอกจากนี้ ที่พบได้บ่อย เช่น คลื่นไส้ ไม่อยากเบื่ออาหาร นอนไม่หลับ เหงื่อออกมาก ปากแห้ง ท้องอืด ปวดศีรษะ เจ็บคอ มีอาการสั่น เป็นต้นส่วนยา topiramate เป็นยาในกลุ่มยากันชัก ใช้รักษาและควบคุมอาการชัก และอาจใช้เพื่อป้องกันอาการปวดศีรษะไมเกรนได้ ส่วนผลข้างเคียงที่พบได้ เช่น มีไข้ น้ำหนักลด เหน็บหรือชาตามแขนขา ร้อนวูบวาบ ปวดศีรษะ มึนงง อ่อนเพลีย ตอบสนองช้าลง อารมณ์เปลี่ยนแปลง เครียด เวียนศีรษะ ท้องเสีย ปวดท้อง เบื่ออาหาร อาหารไม่ย่อย คัดจมูก เจ็บคอ และการรับรสเปลี่ยนไป เป็นต้นดังนั้น หากทานยาดังกล่าว แล้วเกิดอาการผิดปกติ คือมีเฉพาะอารมณ์ทางเพศที่ลดลง ไม่ได้มีอาการผิดปกติอย่างอื่นๆ ไม่แนะนำให้หยุดทานยาเอง เพราะโรคที่เป็นอยู่ (ที่ต้องทานยา 2 ชนิดนี้) อาจกำเริบได้ แนะนำควรกลับไปพบแพทย์ที่รักษา เพื่อแจ้งผลข้างเคียงที่เกิดขึ้นให้ทราบ เพื่อปรับลดขนาดยา หรือให้คำแนะนำการดูแลตนเองสำหรับผลข้างเคียงที่เกิดขึ้นค่ะ